গত বছর আগাম বন্যায় এ অঞ্চলে প্রায় ৭৫ ভাগ বোরো জমির ফসল পানিতে তলিয়ে যাওয়ার ফলে কৃষকরা বোরো ফসল উৎপাদন নিয়ে মহা দুঃচিন্তায় রয়েছেন।  স্থানীয় কৃষি অফিস সূত্রে জানায়, চলতি বোরা মৌসুমে এ উপজেলায় ৭ হাজার ৫ শ ৮৩ হেক্টর জমিতে বোরো ফসল আবাদ করা হয়েছে। এসব ধানের মধ্যে উপশী জাতীয় ৫ হাজার ৫শ ২৫ হেক্টর, হাইব্রিড ১ হাজার ২শ ৩৮ হেক্টর, এবং স্থানীয় জাতের ৮শ ২০ হেক্টর জমিতে বোরো চাষ করা হয়েছে। এবার উৎপাদন ল্যমাত্রা নির্ধারন করা হয়েছে ২৮ হাজার ৫শ ৫৯ মেট্রিক টন। গত বছরের তুলনায় চলতি বছর ৩ হাজার ৫শ ৭৭  হেক্টর কম জমিতে চাষাবাদ করা হয়েছে। গত বছর ১১ হাজার ১শ ৬০ হেক্টর জমিতে বোরো চাষ করা হয়েছিল। আগাম বন্যার কারনে মাত্র ২ হাজার ৯শ ৫০ হেক্টর জমির বোরো ধান কৃষকরা ঘরে তুলতে পেরেছিল। চলতি বোরো মৌসুমে আগাম বন্যার হাত থেকে ফসল রায় উপজেলার বড় বড় হাওর গুলোতে পানি উন্নয়ন বোর্ডের মাধ্যমে ৭ টি হাওর রা বাঁধ নির্মান দ্রুত এগিয়ে চলছে। নোয়ারাই ইউনিয়নের মধ্যে নাইন্দার হাওরে ২টি, জাউয়া ইউনিয়নের দেখার হাওরে ১টি, সিংচাপইড়, দনি খুরমা ও সৈয়দেরগাঁও ইউনিয়নের ৩টি হাওরের বাঁধ নির্মান এখন শেষ পর্যায়ে রয়েছে বলে পানি উন্নয়ন বোর্ড সূত্রে  জানা গেছে। তবে এসব বাঁধ নির্মানে ব্যাপক অনিয়ম-দূনীর্তির অভিযোগ উঠেছে। উপজেলা কৃষি কর্মকর্তা প্রদ্যুৎ ভট্রাচার্য বলেন, চলতি বোরো মৌসুমে ভাল ফসল উৎপাদনের আশা করা হচ্ছে। কিছু জমিতে সেচের অভাবে ধানের পাতা লালচে হয়ে গেছে। তবে বৃষ্টি হলেই ধানের চারা বলিষ্ট ও শীষ বের দ্রুত বের হবে। অধিক ফসল উৎপাদনে আধুনিক প্রযুক্তির ব্যবহার করা হয়েছে। প্রাকৃতিক কোন ধরনের বড় দূর্যোগ না হলে এবার বোরো ফসলের বাম্পার ফলনের সম্ভাবনা রয়েছে।